SMT อวดกำไรไตรมาส 1 แตะ 57 ลบ. โต 11% ดีกว่าคาด!
SMT อวดกำไรไตรมาส 1 ดีกว่าคาด! โต 11% แตะ 57 ลบ. เพิ่มขึ้นจากไตรมาส 1/64 ที่อยู่ 51 ลบ. อานิสงส์รายได้เพิ่มขึ้นจากกลุ่มผลิตภัณฑ์ PCBA และ IC
SMT อวดกำไรไตรมาส 1 ดีกว่าคาด! โต 11% แตะ 57 ลบ. เพิ่มขึ้นจากไตรมาส 1/64 ที่อยู่ 51 ลบ. อานิสงส์รายได้เพิ่มขึ้นจากกลุ่มผลิตภัณฑ์ PCBA และ IC
5 พ.ค. 2565

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ รายงานกำไรสุทธิไตรมาส 1/2565 อยู่ที่ 56.84 ล้านบาท เพิ่มขึ้น 10.71% เมื่อเทียบจากงวดเดียวกันของปีก่อนมีกำไรสุทธิ 51.34 ล้านบาท ซึ่งเป็นผลมาจากบริษัทฯ มีรายได้จากการขายสินค้าและบริการ จำนวน 590.87 ล้านบาท เพิ่มขึ้น 44.73 ล้านบาท เพิ่มขึ้น 8.19% จากช่วงเวลาเดียวกันของปีก่อน ทั้งนี้บริษัทฯ มีรายได้เพิ่มขึ้นจากกลุ่มผลิตภัณฑ์ PCBA และ IC ซึ่งเติบโต 128.60% และ 4.80% จากช่วงเวลาเดียวกันของปีก่อน ตามลำดับ
นอกจากนี้กำไรขั้นต้น อยู่ที่  122.22 ล้านบาท เพิ่มขึ้น 21.14 ล้านบาทจากงวดเดียวกันของปีก่อน เป็นผลมาจากบริษัทฯ รักษาฐานการเติบโตของยอดขาย สำหรับผลิตภัณฑ์ที่มี Margin สูงและการบริหารจัดการต้นทุนที่สอดคล้องตามผลิตภัณฑ์
รวมถึงบริษัทฯ มีกำไรก่อนหักดอกเบี้ย ภาษี ค่าเสื่อมราคา และรายการตัดจำหน่าย (EBITDA) อยู่ที่ 125.26 ล้านบาท เพิ่มขึ้น2.85% จากช่วงเวลาเดียวกันของปีก่อนหน้าอยู่ที่ 3.46 ล้านบาท
ทั้งนี้กำไรสุทธิของ SMT ประกาศออกมาพบว่าดีกว่าบริษัทหลักทรัพย์ ฟินันเซีย ไซรัส จำกัด (มหาชน) คาดการร์ไว้ก่อนหน้า ว่า SMT จะรายงานกำไรสุทธิไตรมาส 1/2565 อยู่ที่ 54 ล้านบาท เพิ่มขึ้น 17.4% จากไตรมาสก่อนหน้า และเพิ่มขึ้น 5.9% เมื่อเทียบกับงวดเดียวกันของปีก่อน ซึ่งฟื้นตัวดีจากปัญหาวัตถุดิบขาดแคลนที่เริ่มคลี่คลาย จากก่อนหน้ามีปัญหาวัตถุดิบ 2 รายการของกลุ่ม Optic ชะงักในช่วงครึ่งปีหลัง 2564 ทำให้สามารถผลิตสินค้าส่งมอบให้กับลูกค้าได้ทันในไตรมาส 1/2565